Riho Sibula loomingu ja esituslaadi austajaile anname kindlustunde: Riho kõlab sellel plaadil just talle omaselt. Bonzo "ootab saatmata ununenud kirju" ning Tuksam rõõmustab kõiki pikalt tema loomingu helisalvestusi ootama jäänud fänne - on meeldiv, et just metsaelu elav RMK on saanud plaadistamisel selle auväärse rolli. Oma jooni lisab plaadile ka UMA koosseisus  Robert Jürjendal ja Aleksei Saks. UMA viljeleb omaette koosseisuna ambient stiilis vaba improvisatsiooni ning sellel plaadil väljendub helipildi mitmekesistamise ja sügavuse andmisena.     Plaadil astuvad üles:  Riho Sibul - laul, kitarr  Jaak Tuksam - laul, kitarr  Bonzo - laul, kitarr  Robert Jürjendal - kitarr  Aleksei Saks - trompet, corno da caccia  Arvo Urb - löökpillid    Meeldivat looduse loomingu nautimist teile, head kuulajad!    Kohtumiseni kontserdil järgmistel matka- ja kontsertüritustel 18. septembril Lahemaa ja 28. novembril Karula rahvuspargis.